钦定古今图书集成/理学汇编/学行典/第254卷 > 谭晚立
## 钦定古今图书集成/理学汇编/学行典/第254卷 > 谭晚立

按《安陆府志》：“谭晚立，字德父。九岁而孤，自伤不得养
其父湘涯，因号念湘。十八为诸生，性伉爽，见人匮乏，
则卖良田以给用，坦衷直肠，客至即留，留必倾樽。少
时好为衣马声伎之乐，用财如土。寻自悔，乃改辙焉。
行当阳界，暮投村舍，龛上有谭公湘涯神主，异而悲
之。父妪惊问故，立曰：‘见神主姓号与吾先人同，故悲
耳’。”父妪曰：“郎君即是乎？公为我德，是以如此。”因起，与
立罗拜，交相泣。立归而叹曰：“嗟乎！人不可以不为德
有如此！”立六子，登《贤书》者二：曰元春、元芳，进士，曰元
礼。